Document ID: /roh_data/filtered/fineweb-2-filterrobots_roh.jsonl.gz/48884

Ils pajais guardan oravant tut ch’i giaja bain cun l’economia. Damai guardan tuts d’adina survegnir dapli daners. I dat dentant excepziuns. Per exempel il Bhutan. In pajais ch’è pli u main uschè grond sco la Svizra ch’ha dentant mo enturn 700’000 abitants. Per il Bhutan n’è betg l’economia il pli impurtant, mabain la cuntentezza dals abitants.
Quai tuna bain, i dat dentant era varts negativas. Ils abitants dal Bhutan n’han betg blers daners. Els vivan fitg simpel. Il Bhutan è in dals pli paupers pajais dal mund. Quai betg l’ultim, perquai che l’economia na stat betg en il center. Televisiun datti en il Bhutan pir dapi 1999 e telefonins èn lubids pir davent da 2004. Malgrà tut quai conferma ina retschertga che 55% dals abitants èn cuntents cun lur qualitad da vita.